Държавен вестник, бр. 5, 2010 г., стр. 25

БРОЙ  5	
Д Ъ Р Ж А В Е Н  В Е С Т Н И К 	
СТР.  25  
14. методически ръководи и контролира 
съответните звена в структурите на МВР по 
предмета на дейността си;
15. осъществява протоколната дейност на 
МВР.“
§ 74. В чл. 150е се правят следните изме­
нения и допълнения:
1. В основния текст думите „Специализирана 
административна“ се заличават.
2. Точки 8 и 9 се изменят така:
„8. осъществява методическо ръководство 
на финансовите звена в МВР;
9. обслужва финансово структурите на МВР 
на територията на София, които нямат финан­
сови звена;“.
3. Създава се т. 10:
„10. сертифицира разходите по програми и 
фондове на Европейския съюз, когато това е 
предвидено в акт на Европейския съюз, като:
а) удостоверява надеждността на деклара­
цията за разходите;
б) удостоверява съответствието на разходите 
с общностните и националните разпоредби;
в) следи за получаването на необходимата 
информация от отговорния орган за процеду­
рите и проверките, включени в декларациите;
г) отчита резултатите от всички одити за 
целите на сертифицирането;
д) води счетоводна документация в елек­
тронен вид за разходите, декларирани пред 
Европейската комисия;
е) следи за възстановяването на всички 
средства на Европейската общност, за които 
е установено, че са изплатени неоснователно;
ж) води на отчет възстановените и подлежа­
щите на възстановяване суми в общия бюджет 
на Европейската общност.“
§ 75. Член 150ж се изменя така:
„Чл. 150ж. Дирекция „Комуникационни и 
информационни системи“:
1. изгражда и поддържа телекомуникации 
за управлението на МВР;
2. изгражда и поддържа автоматизирани 
информационни системи за общо ползване в 
министерството;
3. организира взаимодействието и техни­
ческата съвместимост с комуникационните и 
информационните системи на други държавни 
органи или държави, администрира връзките 
с националната и международните електронни 
комуникации, осигурява специални комуника­
ции за държавни органи;
4. изгражда и поддържа Националната 
компонента на Шенгенската информационна 
система;
5. изготвя, координира и съгласува проекти, 
планове и програми за развитие на комуни­
кационните и информационните технологии и 
системи в МВР, както и за сътрудничество с 
други структури;
6. планира, организира и осъществява дей­
ностите по защита и криптографската сигурност 
на комуникационните и информационните 
системи в МВР;
7. организира и осъществява криптограф­
ската защита на комуникационните системи 
на държавното ръководство;
8. изгражда и поддържа в техническо и 
софтуерно отношение електронния портал на 
МВР, осигурява интернет и електронна поща 
за нуждите на МВР;
9. планира и разпределя радиочестотния 
ресурс на МВР и участва в актуализирането 
на националния радиочестотен план; създава 
и поддържа ведомствения номерационен план, 
участва в създаването и разпределението на 
националния номерационен план;
10. планира, изгражда и поддържа комуни­
кационно-информационната система на МВР за 
управление при бедствия и във военно време; 
11. осигурява непрекъснатото функциониране 
на техническата среда и оборудването за ранно 
предупреждение и оповестяване на населението 
и органите на държавна власт при бедствия;
12. осъществява методическо ръководство и 
контрол на съответните звена в структурите на 
министерството по предмета на дейността си;
13. оказва експертна помощ по компетент­
ност при специализирани полицейски меро­
приятия;
14. изгражда и поддържа в техническо и 
софтуерно отношение  оперативните комуника­
ционно-информационни центрове за ЕЕН 112;
15. организира и координира взаимодействи­
ето с предприятията, предоставящи обществени 
електронни съобщителни мрежи и/или услуги, за 
осигуряване на електронни съобщения за МВР.“
§ 76. В основния текст на чл. 150з думите 
„Специализирана административна“ се за­
личават.
§ 77. В чл. 150и се правят следните изме­
нения и допълнения:
1. В ал. 1:
а) в основния текст думите „Специализирана 
административна“ се заличават;
б) създава се т. 5: 
„5. издирва, изучава, събира, съхранява, 
документира и представя документи, културни 
ценности и образци, свързани с историята на 
МВР, с познавателна, образователна и естети­
ческа цел, като води на отчет и контролира 
музейните колекции в структурите на МВР 
съобразно спецификата на дейността си.“
2. В ал. 2 запетаята след думите „т. 1“ и 
думите „букви „а“ и „г“ се заличават.
§ 78. Член 150к се изменя така:
„Чл. 150к. Дирекция „Координация и ин­
формационно-аналитична дейност“:
1. подпомага ръководството на министер­
ството при планиране и формулиране на при­
оритетите в дейността на МВР;